জসপিন্দর নরুলা

জসপিন্দর নরুলা (জন্ম ১৪ নভেম্বর ১৯৭০) হলেন একজন ভারতীয় নেপথ্য সঙ্গীতশিল্পী। তিনি ১৯৯৮ সালের প্যায়ার তো হোনা হি থা চলচ্চিত্রে রেমো ফার্ন্দান্দেজের সাথে "প্যায়ার তো হোনা হি থা" দ্বৈত গানে কণ্ঠ দিয়ে খ্যাতি অর্জন করেন এবং শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন। এছাড়া তিনি মিশন কাশ্মীর, মোহাব্বতে, ফির ভি দিল হ্যায় হিন্দুস্তানি ও বান্টি অউর বাবলি চলচ্চিত্রে নেপথ্যশিল্পী হিসেবে গান গেয়েছেন। তিনি একজন সুফি সঙ্গীতশিল্পী এবং গুরবাণী ও অন্যান্য শিখ ধর্মীয় সঙ্গীতশিল্পী। ২০০৮ সালে তিনি এনডিটিভি ইমাজিনের সঙ্গীত রিয়েলিটি ধারাবাহিক ধুম মাচা দে-এর ভারতের সেরা সরাসরি পরিবেশক শিরোপা জয় করেন। নরুলা ১৯৭০ সালের ১৪ই নভেম্বর জন্মগ্রহণ করেন। তাঁর পিতা কেসর সিং নরুলা ছিলেন ১৯৫০-এর দশকের একজন সুরকার। তাঁর ভাই মিক্কি নরুলাও একজন সঙ্গীতশিল্পী ও সুরকার। তিনি নতুন দিল্লির ইন্ডিয়া গেটের গুরু হরকিষণ পাবলিক স্কুলে থেকে তাঁর বিদ্যালয়ের পাঠ সমাপ্ত করেন এবং ইন্দ্রপ্রস্থ কলেজ ফর উইমেন থেকে সঙ্গীত বিষয়ে স্নাতক ডিগ্রি লাভ করেন। তিনি ২০০৮ সালে দিল্লি বিশ্ববিদ্যালয় থেকে হিন্দুস্তানি শাস্ত্রীয় সংগীত বিষয়ে পিএইচডি সম্পন্ন করেন। জসপিন্দর নরুলার সঙ্গীত কর্মজীবন শুরু হয় তার শৈশবে। তাঁর পিতা সঙ্গীত পরিচালক হওয়া সত্ত্বেও শুরুতে জসপিন্দর চলচ্চিত্রের গান থেকে বিরত ছিলেন এবং তিনি ভজন ও সুফি ঘরনার সুরে গানের জন্য বিশেষত্ব অর্জন করেন। কয়েক বছর পরে তিনি প্রখ্যাত সঙ্গীত পরিচালক কল্যাণজী বীরজী শাহের উপদেশে মুম্বই চলে যান। কল্যাণজী দিল্লিতে একটি অনুষ্ঠানে তাঁর গান শুনেছিলেন এবং তিনি তাঁর পুত্র সঙ্গীত পরিচালক বিজু শাহকে বলেন জসপিন্দরকে চলচ্চিত্রের গানে সুযোগ দেওয়ার জন্য। এই সময়ে তিনি বিজু শাহের সুরায়োজনে আর ইয়া পার (১৯৯৭) ও বড়ে মিয়াঁ ছোটে মিয়াঁ (১৯৯৮) চলচ্চিত্রের নেপথ্য সঙ্গীতশিল্পী হিসেবে কাজের সুযোগ পান। তিনি বিরাসত (১৯৯৭), ও দুলহে রাজা (১৯৯৮) চলচ্চিত্রের গানে কণ্ঠ প্রদানের পর প্যায়ার তো হোনা হি থা (১৯৯৮) চলচ্চিত্রে রেমো ফার্ন্দান্দেজের সাথে "প্যায়ার তো হোনা হি থা" দ্বৈত গানে কণ্ঠ দিয়ে খ্যাতি অর্জন করেন এবং শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন। পরবর্তী কালে তিনি মিশন কাশ্মীর, মোহব্বতে, ফির ভি দিল হ্যায় হিন্দুস্তানি, বান্টি অউর বাবলি চলচ্চিত্রের গানে কণ্ঠ দেন। নরুলা ২০১০ সালে ডিসেম্বর মাসে রাজগির উৎসবে সঙ্গীত পরিবেশন করেন। ২০১১ সালের এপ্রিল মাসে পর্যটন মন্ত্রণালয়ের পর্যটন প্রচারণার অংশ হিসেবে আয়োজিত পাটনা সাহিব মহোৎসবে তিনি ও তার দল সুফি, ভজন ও পাঞ্জাবি গান পরিবেশন করেন। তাঁর ভাই মিক্কি নরুলাও এই অনুষ্ঠানে সুফি গান পরিবেশন করেন। ২০১৫ সালের নভেম্বর মাসে নরুলা গুরদাস মানের সাথে দিল্লির লা মেরিডিয়ানে এক উৎসবে ভাংরা পরিবেশন করেন। ২০১৯ সালে নরুলা গুরু নানকের ৫৫০তম জন্মবার্ষিকীতে তাঁকে সম্মান প্রদর্শনার্থে হর্ষদীপ কৌরের শবদ-এ গানে কণ্ঠ দেন এবং শান, সেলিম মারচেন্ট, শঙ্কর মহাদেবন, শেখর রবজিয়ানি, ঋচা শর্মা, নীতি মোহন, কপিল শর্মা ও সুকশিন্দর শিন্দার সাথে একটি মিউজিক ভিডিওতে অংশ নেন। নরুলা মুম্বইয়ে বসবাস করেন। তাঁর স্বামী একজন কানাডা-ভিত্তিক ভারতীয় ব্যবসায়ী। তিনি রাজনীতি সচেতন এবং রাজনীতির সাথে সম্পৃক্ত। ২০১৪ সালের ফেব্রুয়ারি মাসে আম আদমি পার্টিতে যোগদান করেন। ২০১৯ সালের ফেব্রুয়ারি মাসে জম্মু ও কাশ্মীরে পুলওয়ামা আক্রমণের পর তিনি প্রধানমন্ত্রী নরেন্দ্র মোদীর নিকট সংবিধানের ৩৭০ নং অনুচ্ছেদ তুলে নেওয়ার দাবী জানান এবং সন্ত্রাসীদের বিরুদ্ধে পদক্ষেপ নিতে অনুরোধ করেন। ফিল্মফেয়ার পুরস্কার ১৯৯৯: শ্রেষ্ঠ নারী নেপথ্য কণ্ঠশিল্পী - প্যায়ার তো হোনা হি থা স্ক্রিন পুরস্কার ১৯৯৯: শ্রেষ্ঠ নারী নেপথ্য কণ্ঠশিল্পী - প্যায়ার তো হোনা হি থা "In search of Aawaz Punjab Di" (ইংরেজি ভাষায়)। দ্য হিন্দু। ২৫ জুন ২০০৫। ৬ জুন ২০১১ তারিখে মূল থেকে আর্কাইভ করা। সংগ্রহের তারিখ ২ মার্চ ২০২০।  "Spirited and soulful: The concert by Wadali Brothers and Jaspinder Narula saw.." (ইংরেজি ভাষায়)। দ্য হিন্দু। ৬ নভেম্বর ২০০৯। ২৫ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২ মার্চ ২০২০।  "Doctor of notes!: Jaspinder Narula on her return to the limelight" (ইংরেজি ভাষায়)। দ্য হিন্দু। ১৮ ফেব্রুয়ারি ২০০৮। ২৫ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২ মার্চ ২০২০।  "Jaspinder Narula on winning Dhoom Macha De" (ইংরেজি ভাষায়)। রেডিফ.কম। ১২ মে ২০০৮। সংগ্রহের তারিখ ২ মার্চ ২০২০।  দাসগুপ্তা, পিয়ালি (১৯ জুন ২০১০)। "Mickey Narula goes hollywood"। দ্য টাইমস অব ইন্ডিয়া (ইংরেজি ভাষায়)। সংগ্রহের তারিখ ৫ মার্চ ২০২০।  "All's not over yet"। দ্য হিন্দু (ইংরেজি ভাষায়)। ২০ ডিসেম্বর ২০১০। সংগ্রহের তারিখ ২ মার্চ ২০২০। [স্থায়ীভাবে অকার্যকর সংযোগ] "Jaspinder Narula to perform at Patna Saheb | Patna News"। দ্য টাইমস অব ইন্ডিয়া (ইংরেজি ভাষায়)। ১০ এপ্রিল ২০১১। সংগ্রহের তারিখ ৫ মার্চ ২০২০।  "Jaspinder Narula Profile incredible-people.com"। ২১ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।  বিজয়কর, রাজীব (১৬ ফেব্রুয়ারি ২০০৭)। "Gardeners of Talent" (ইংরেজি ভাষায়)। স্ক্রিন। সংগ্রহের তারিখ ২ মার্চ ২০২০। [স্থায়ীভাবে অকার্যকর সংযোগ] "Singing potential untapped in Bollywood: Jaspinder Narula" (ইংরেজি ভাষায়)। জি নিউজ। ১২ ফেব্রুয়ারি ২০০৮। সংগ্রহের তারিখ ২ মার্চ ২০২০।  "Gurdas Maan and Jaspinder Narula perform at Rimpy Chamola's birthday celebrations at Le Meridien in Delhi"। দ্য টাইমস অব ইন্ডিয়া (ইংরেজি ভাষায়)। ২৫ নভেম্বর ২০১৫। সংগ্রহের তারিখ ৫ মার্চ ২০২০।  সেন, দেবরতি (৩০ অক্টোবর ২০১৯)। "Harshdeep Kaur collaborates with industry stalwarts to pay tribute to Guru Nanak Dev"। দ্য টাইমস অব ইন্ডিয়া (ইংরেজি ভাষায়)। সংগ্রহের তারিখ ৫ মার্চ ২০২০।  সেন, দেবরতি (৩০ অক্টোবর ২০১৯)। "10 musicians pay tribute to Guru Nanak on 550th birth anniversary"। দ্য টাইমস অব ইন্ডিয়া (ইংরেজি ভাষায়)। সংগ্রহের তারিখ ৫ মার্চ ২০২০।  "Dhanraj Pillai, Jaspinder Narula join AAP" (ইংরেজি ভাষায়)। নতুন দিল্লি: হিন্দুস্তান টাইমস। ১৮ ফেব্রুয়ারি ২০১৪। ২৫ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২ মার্চ ২০২০।  "Singer Jaspinder Narula breaks down on-air and urges PM Narendra Modi to take action against the Pulwama Attack"। দ্য টাইমস অব ইন্ডিয়া (ইংরেজি ভাষায়)। ১৫ ফেব্রুয়ারি ২০১৯। সংগ্রহের তারিখ ৫ মার্চ ২০২০।  "Star Screen Best Female Playback Award Winners"। Awards and Shows। সংগ্রহের তারিখ ৫ মার্চ ২০২০।  ইন্টারনেট মুভি ডেটাবেজে জসপিন্দর নরুলা (ইংরেজি)